2021. gada 22. jūnijā Rīkojums Nr. 439

Rīgā (prot. Nr. 49 56. §)

**Grozījums Ministru kabineta 2021. gada 18. marta rīkojumā Nr. 176**

**"Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem""**

Izdarīt Ministru kabineta 2021. gada 18. marta rīkojumā Nr. 176 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2021, 56. nr.) grozījumu un izteikt 1. un 2. punktu šādā redakcijā:

"1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 112 514 952 *euro*, no tiem:

1.1. Labklājības ministrijai (Valsts sociālās apdrošināšanas aģentūrai) – 112 498 152 *euro*, tai skaitā:

1.1.1.  112 460 400 *euro,* lai Covid-19 infekcijas izplatības seku pārvarēšanas likuma 68. pantā noteiktajām personām, kuras saņem Valsts sociālās apdrošināšanas aģentūras administrēto pakalpojumu, ar 2021. gada 1. aprīli izmaksātu vienreizēju pabalstu 200 *euro* apmērā;

1.1.2.  37 752 *euro* Valsts sociālās apdrošināšanas aģentūras informācijas tehnoloģiju sistēmu pielāgošanai;

1.2. Aizsardzības ministrijai – 16 800 *euro*, lai Covid-19 infekcijas izplatības seku pārvarēšanas likuma 68. pantā noteiktajām personām (Latvijā dzīvojošiem Latvijā piešķirtās Aizsardzības ministrijas militārpersonu izdienas pensijas saņēmējiem, kuri nav sasnieguši vecuma pensijas piešķiršanai nepieciešamo vecumu un kuriem ir noteikta invaliditāte) ar 2021. gada 1. jūliju izmaksātu vienreizēju pabalstu 200 *euro* apmērā.

2. Labklājības ministrijai un Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem"."

Ministru prezidents A. K. Kariņš

Labklājības ministrs G. Eglītis